In-nursery tal-futbol ta' Birkirkara ħabbret il-mewt ta' wieħed mit-tfal li kien jitħarreġ magħha għal numru ta' snin u li matul l-aħħar xahar kien qed jiġġieled marda kiefra. Fuq il-paġna fuq Facebook, in-nursery qalet li kull min jaf lil Miguel Damato se jibqa' jiftakru għat-tbissima tiegħu u l-imħabba kbira li kellu għall-futbol. Qalet ukoll li kulħadd se jkun qed iħoss in-nuqqas tiegħu u tat il-kondoljanzi lill-familja tiegħu. Bosta fil-kummenti esprimew xokk għal din l-aħbar u ddeskrivew il-ġurnata tal-lum bħala waħda sewda għan-nursery ta' Birkirkara.